Suchá pokožka hlavy a lupiny: Môžu probiotiká pomôcť vyriešiť problém zvnútra?
Dobrý deň, mám problém so suchou pokožkou hlavou na hlave, z ktorej sa mi následne tvoria lupiny a pokožka je tak podráždená a náchylnejšia na ďalšie škrabanie. Šampóny mi nepomohli, je teda možné, že by mi s týmto problémom pomohli probiotiká - teda riešiť problém zvnútra?
Dobrý deň,
ďakujeme za Vašu otázku.
Užívanie probiotík môže byť prínosné pri niektorých kožných ochoreniach, ako napríklad seboroická dermatitída, akné, atopická dermatitída. Podporujú rovnováhu črevnej mikroflóry, ktorá je úzko prepojená s imunitným systémom a kožným mikrobiómom. Na Vami popisované príznaky však nie sú jediným riešením, preto je potrebné v prvom rade absolvovať odborné (dermatologické) vyšetrenie, kde Vám lekár stanoví diagnózu a na základe toho aj vhodnú liečbu.
Prajem pekný zvyšok dňa.
S pozdravom
PharmDr. Veronika Kiabová